Adaugat in 8 septembrie 2014

Tata. Foto: Photoxpress

Am fost nascuta inainte de anii ’80. Mama incepea serviciul la 6 dimineata si il termina seara tarziu. Tata a fost cel care a gatit, mi-a controlat lectiile, m-a invatat sa citesc si m-a facut cine sunt.

Sunt ceea ce sunt pentru ca el m-a crescut cu dragoste. Am o viata frumoasa din cauza zambetului sau cald si bland.



Cand eram mica nu colectionam timbre, ci ambalaje de ciocolata primite de la copiii din fata blocului. Nici nu imi puteam imagina cum ar fi sa mananc eu o ciocolata. Nu indrazneam sa-mi imaginez gustul, atat de intangibila parea. Asta pana cand am implinit noua ani si mi-a facut cadou de ziua mea un tort cu ciocolata. Nu m-am gandit atunci cate eforturi a facut pentru a face rost de el. Ii multumesc acum. Am plans de fericire cand l-am mancat, desi initial nu m-am atins de el. As fi vrut sa il pastrez mereu perfect.



Intr-o zi m-a luat cu el la biblioteca. Am fost atat de fascinata de locul cu multe carti, incat le-a dat bibliotecarelor flori si ele ma lasau sa-mi aleg carti. Pentru ca era dragut cu toata lumea, cele 3 carti pe care avea voie sa le imprumte s-au facut 5, din care 2 erau ale mele. M-a invatat in acelasi timp sa am grija de ele, sa le lipesc si sa le fac frumoase ca sa poata fi citite de cat mai multi oameni.



Iubesc painea pentru ca el renunta la jumatatea de paine luata pe cartela si mi-o facea soldatei.



Ma trezea in fiecare dimineata cu zambetul pe buze. Ma pregatea de scoala, imi facea un ceai si imi aranja bucatile de telemea atat de haios, incat mi se parea ca am in fiecare dimineata altceva la micul dejun.



Nu m-a facut nicodata sa ma simt o povara, chiar daca nu aveam de niciunele. Nici nu mi-a spus vreodata ca s-a sacrificat pentru a ma creste, desi simt ca a facut totul pentru mine.



A ales sa nu ma bata, cand am gresit, desi toti prietenii mei de la bloc erau batuti cu furtunul, cureaua sau palma. A ales sa vorbeasca cu mine, sa ma respecte, sa-mi spuna cand gresesc, fara sa-mi dicteze calea cea buna.



Am scris aceste randuri de ziua tatalui meu. A plans cand a citit. Va trimit si voua randurile mele care poate sunt si despre alti tati care isi cresc copiii frumos si cu dragoste.

Nota redactiei: Acest material a fost primit la rubrica "Articolul tau".



Scrie-ne si tu pe adresa redactiei smartwoman[at]hotnews[dot]ro. Noi vom trata cu toata atentia articolul tau si, daca il vei trata la fel, ii vom acorda prima pagina. Datele tale raman strict confidentiale, iar identitatea va fi protejata, trebuie doar sa ne specifici cum vrei sa te semnam. Materialele pot fi trimise si prin intermediul formularului de pe site (din colt sus dreapta), alaturi de fotografii.



Materialele de la rubrica "Articolul tau" reflecta opinia autorului, nu neaparat si pe cea a redactiei.



